## 4. БУЮРУВЧИ БЕЛГИЛАР

4.1.1 «Ҳаракатланиш тўғрига»
4.1.2 «Ҳаракатланиш ўнгга»
4.1.3 «Ҳаракатланиш чапга»
4.1.4 «Ҳаракатланиш тўғрига ёки ўнгга»
4.1.5 «Ҳаракатланиш тўғрига ёки чапга»
4.1.6 «Ҳаракатланиш ўнгга ёки чапга»
Ушбу белгиларнинг таъсир оралиғида фақат йўналтиргичлар буюрган томонга ҳаракатланишга рухсат этилади. Чапга бурилишга рухсат этувчи белги қайрилишга ҳам рухсат беради. (Муайян кесишмада талаб этилган ҳаракат йўналишига тегишли йўналтиргичнинг шакли туширилган 4.1.1 — 4.1.6 белгиларини қўллаш мумкин).
4.1.1 — 4.1.6 белгилари йўналишли транспорт воситаларига таъсир қилмайди.
4.1.1 — 4.1.6 йўл белгилари қатнов қисмларининг қайси кесишмаси олдига ўрнатилса, шу кесишмага таъсир этади.
4.1.1 белгиси йўлнинг қисми бошланишига ўрнатилса, унга яқин чорраҳагача амал қилинади. Белги ўнг томонда жойлашган ҳовли ва бошқа ёндош ҳудудларга бурилишни тақиқламайди.
4.2.1 «Тўсиқни ўнгдан четлаб ўтиш»
4.2.2 «Тўсиқни чапдан четлаб ўтиш»
Тўсиқни кўрсатилган йўналиш бўйича четлаб ўтишга рухсат этилишини билдиради.
4.2.3 «Тўсиқни ўнгдан ёки чапдан четлаб ўтиш»
Тўсиқни ҳар томонидан четлаб ўтишга рухсат этилишини билдиради.
4.3 «Айланма ҳаракатланиш»
Йўналтиргичларда кўрсатилган йўналишларда ҳаракатланишга рухсат этилишини билдиради.
4.4 «Енгил автомобиллар ҳаракати»
Енгил автомобиллар, автобус, мотоцикллар, белгиланган йўналишли транспорт воситалари ва рухсат этилган тўла вазни 3,5 тоннадан ошмайдиган юк автомобиллари ҳаракатланишига рухсат этилишини билдиради.
Белгининг таъсир оралиғида яшовчи ва ишловчи фуқароларга тегишли, уларга ва корхоналарга хизмат кўрсатувчи транспорт воситаларига бу белги татбиқ этилмайди. Бундай ҳолларда транспорт воситалари белгиланган жойга энг яқин чорраҳадан кириб ёки чиқиб кетишлари керак.
4.5 «Велосипед йўлкаси»
Фақат велосипед ва мопедларда ҳаракатланишга рухсат этилишини билдиради. Тротуар ёки пиёдалар йўлкаси бўлмаса, велосипед йўлкасидан пиёдалар ҳам юришлари мумкин.
4.6 «Пиёдалар йўлкаси»
Фақат пиёдалар юришига рухсат этилади.
4.6.1 «Пиёдалар ва велосипедчиларнинг биргаликдаги ҳаракати ташкил этилган йўлак»
4.6.2 «Пиёдалар ва велосипедчиларнинг биргаликдаги ҳаракати ташкил этилган йўлакнинг охири»
4.6.3 «Пиёдалар ва велосипедчиларнинг ҳаракати алоҳида ташкил этилган йўлак»
1.1, 1.25 ва 1.26 ётиқ йўл чизиғи ёрдамида, конструктив тарзда ёхуд бошқа усулда пиёдалар ва велосипедчиларнинг ҳаракати ажратилган пиёдалар ва велосипедчилар йўлаги.
4.6.4 «Пиёдалар ва велосипедчиларнинг ҳаракати алоҳида ташкил этилган йўлакнинг охири»
4.6.5 «Пиёдалар ва велосипедчиларнинг ҳаракати алоҳида ташкил этилган йўлак»
1.1, 1.25 ва 1.26 ётиқ йўл чизиғи ёрдамида, конструктив тарзда ёхуд бошқа усулда пиёдалар ва велосипедчиларнинг ҳаракати ажратилган пиёдалар ва велосипедчилар йўлаги.
4.6.6 «Пиёдалар ва велосипедчиларнинг ҳаракати алоҳида ташкил этилган йўлакнинг охири»
4.7 «Энг кам тезлик»
Фақат белгида кўрсатилган ёки ундан юқори тезликда (км/соат) ҳаракатланишга рухсат этилишини билдиради.
4.8 «Энг кам тезлик белгиланган йўлнинг охири»
4.9.1
4.9.2
4.9.3
«Хавфли юк ташиётган транспорт воситаларининг ҳаракат йўналиши»
«Хавфли юк» таниш белгиси билан жиҳозланган транспорт воситаларининг ҳаракатига йўл белгисида кўрсатилган йўналишларда рухсат берилади: 4.9.1 — тўғрига, 4.9.2 — чапга, 4.9.3 — ўнгга.